אידה קוהנר

הברונית אידה קוהנר מסאסברק (בהונגרית: Kohner Ida; בודפשט, 28 בפברואר 1895<ref></ref> – בודפשט, ינואר 1945)<ref>Halálesete bejegyezve a Bp. IX. ker. állami halotti akv. 1075/1949. folyószáma alatt. [https://www.familysearch.org/ark:/61903/3:1:S3HT-DRTS-RC2?i=193&wc=92QN-4WP%3A40678301%2C60592401%2C1077266701&cc=1452460 1. kép], [https://www.familysearch.org/ark:/61903/3:1:S3HT-DRTS-PP2?wc=92QN-4WG%3A40678301%2C60592401%2C1077280002&cc=1452460 2. kép]</ref> הייתה ציירת הונגרייה-יהודייה בולטת, אשתו של הצייר המפורסם אישטוואן פרקש. שניהם ניספו בשואת יהודי הונגריה.

== ביוגרפיה ==
אידה קוהנר נולדה במשפחה יהודית כבתם של הבארון מסאסברק אדולף קוהנר הברון מסאסברק ושל הלן (אירן) קוהנר. היא למדה ציור אצל אדולף פניאש במושבת האמנים של סולנוק, שהוקמה חלקית בעזרת אביה ולאחר מכן לזמן קצר ב"בית הספר לעיצוב וציור" בבודפשט (שמה היום האוניברסיטה ההונגרית לאמנויות יפות) בין השנים 1912 לבין 1913.<ref></ref> היא ערכה סיורי לימודים ברומא ובפירנצה. אידה קוהנר הציגה בכמה מוזיאונים חשובים מאוד. לראשונה בהיכל האמנות בודפשט בתערוכת החורף של 1918–1919 וכן הציגה תערוכת אוסף במוזיאון ארנסט (1923) בעיקר של נופים מאיטליה ומסולנוק: גבעות אומבריה, סן פרנצ'סקו וכו'. מ-1918 הציגה את עבודותיה בתערוכות של הסלון הלאומי, היכל האמנות וגלריית טמאש. היא הציגה גם בתערוכות מחוץ לישראל בסטוקהולם, בוונציה ובהאג. תחריט הנחושת שלה בן 12 הגיליונות פורסם תחת השם "הבלט הרוסי". ב-18 ביוני 1925, בבודפשט, נישאה לצייר אישטוואן פרקש,<ref>[https://www.familysearch.org/ark:/61903/3:1:S3HY-DBBS-1ZL?i=307&cc=1452460 A házasságkötés bejegyezve a Bp. VII. ker. állami házassági akv. 863/1925. folyószáma alatt.]</ref> והם התגוררו בפריז מאותה שנה (1925) עד 1933. אחת מיצירותיה של אידה קוהנר נשמרת עד היום במוזיאון לאמנות יפה בבודפשט.

בעלה גורש למחנה הריכוז אושוויץ ב-1944, שם מצא את מותו. אידה קוהנר הפכה לקורבן של השואה ב-1945 ולאחר רציחתה על גדת הדנובה, אנשי מפלגת צלב החץ דחפו את גופתה לדנובה. תאריך מותה נקבע על ידי בית המשפט המחוזי המרכזי של בודפשט לשעה 12 בצהריים ב-15 בינואר 1945,<ref>Pk I. 581.445/1949/7. sz.</ref> רק שלושה ימים לפני שחרור העיר על ידי הצבא האדום הסובייטי.

== הנצחתה ==
ממוזער
בשנת 2015, הונחה אבן נגף לזכרה מול דירתה באותה התקופה ברחוב ראדאי 8 ברובע 9 של בודפשט (Ráday utca 8).

== ראו גם ==
* Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (יאנוש יוז'ף גודנוס: הגנאלוגיה של האצולה ההונגרית הבכירה במאה ה-20)
* Magyar festők és grafikusok adattára. A kutató-, föltáró- s gyűjtőmunkát végezte Seregélyi György. Szeged, 1988. Szegedi ny. (בסיס הנתונים של ציירים וגרפיקאים הונגרים)
* Művészeti lexikon. Fel. szerk. Lajta Edit. Budapest, Akadémiai Kiadó, 1965-1968. (לקסיקון אמנות הונגרי)
* אידה פרקש (קוהנר) באתר [https://www.geni.com/people/Ida-Farkas/6000000018241621328 Geni]

== לקריאה נוספת ==
* לקסיקון יהודי הונגרי. 1929. עורך פטר אויווארי. גישה מקוונת
* אידה קוהנר בגלריית [http://www.kieselbach.hu/artist/kohner_-ida-_farkas-istvanne__10089 Kieselbach]
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM61335;jsessionid=55FF024F65BF4AF8C87AA53B409E5A75 נתוניה] במאגר המוזיאון הספרותי פטפי)
* [http://www.ferencvaros.hu/index0.php?name=hir_150721_KIbotlatoko „Csak azokat felejtik el, akiknek a nevét is elfelejtik" Emlékező macskakövet helyeztek el Kohner Ida emlékére] ferencvaros.hu, 2015. július 21.

== הערות שוליים ==

קטגוריה:ציירות יהודיות
קטגוריה:ציירים יהודים הונגרים
קטגוריה:נספות השואה
קטגוריה:יהודיות הונגריות
קטגוריה:אצולה יהודית הונגרית
קטגוריה:יהדות בודפשט
קטגוריה:ציירים הונגרים
קטגוריה:בודפשט: אישים
קטגוריה:הונגרים שנולדו ב-1895
קטגוריה:הונגרים שנפטרו ב-1945